ፕሬዚዳንት ኡሁሩ ኬንያታ ከኡጋንዳ አቻቸው ጋር ታሪካዊ የባቡር ጉዞ ሊያደርጉ ነው ተባለ
የኬንያው ፕሬዚዳንት ኡሁሩ ኬንያታና የኡጋንዳው ፕሬዚዳንት ዩዌሪ ሙሴቬኒ ታሪካዊ የባቡር ጉዞ ከኬንያ የወደብ ከተማ ሞምባሳ እስከ መዲናዋ ናይሮቢ የ4 ሰዓት ጉዞ የሚሸፍን የ480 ኪሎ ሜትር ርቀት ሊያደርጉ ነው ተብሏል፡፡ፕሬዚዳንት ሙሴቬኒ ካሳለፍነው ማክሰኞ ጀምሮ በኬንያ ይፋዊ የስራ ጉብኘት እያደረጉ ሲሆን፤ በዚህም ፕሬዚዳንት አሁኩሩ ኬንያታ የባቡር ጉዞ ጉብኝት ያዘጋጁላቸው ሲሆን፥ በግብዣው መደሰታቸውን በትዊተር ገፃቸው አስፍረዋል፡፡የባቡር መስመሩ የባህር በር ለሌላት ኡጋንዳ በሞምባሳ ወደብ በኩል የተለያዩ ምርቶችን በአጭር ጊዜ ለማስገባት እንደሚያስችላትም ተናግረዋል፡የሁለቱን ሀገራት ኢኮኖሚ ትስስር የበለጠ በማጠናከርም የሀገራቱን ተጠቃሚነት የሚያረጋግጥ ነውም ብለዋል፡፡በዚህም ይህን የባቡር ትራንስፖርት አገልግሎት ወደ ኡጋንዳዋ መዲና ካምፓላ የማራዘም ተስፋ እናዳላቸውም ጠቁመዋል፡፡በ3 ነጥብ 2 ቢሊዮን የአሜሪካ ዶላር የተገነባው ይህ የባቡር መስመር በሳለፍነው የአውሮፓውያኑ ግንቦት ወር 2018 ለአገልግሎት ክፍት መሆኑን ዘገባው አስታውሷል፡፡የባቡር መስመሩ ኬንያ በ1963 ከብሪታኒያ ቅኝ አገዛዝ ነፃ ከወጣች ወዲህ ግዙፉ የመሰረተ ልማት ግንባታ መሆኑም ተመላክቷል፡፡ (ምንጭ፦ቢቢሲ)                           